Diari Oficial de la Generalitat Valenciana


Sumari del DOGV 9841, del 03-05-2024 (2024/3772)

DECRET 51 /2024, de 29 d'abril, del Consell, pel qual es modifica el Decret 27/2023, de 10 de març, del Consell, pel qual es regulen la tipologia i el funcionament dels centres, els servicis i els programes de serveis socials, i la seua ordenació dins de l'estructura funcional, territorial i competencial del Sistema Públic Valencià de Serveis Socials
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/04/29/51/dof/vci/html**

### Dades del document

Número de DOGV
:   9841

Data del DOGV
:   03-05-2024

Secció del DOGV
:   I. DISPOSICIONS GENERALS

Número del document
:   2024/3772


Data del document
:   29-04-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Decret

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge
    * legislació
    * ajuda social
    * assistència social

DECRET 51 /2024, de 29 d'abril, del Consell, pel qual es modifica el Decret 27/2023, de 10 de març, del Consell, pel qual es regulen la tipologia i el funcionament dels centres, els servicis i els programes de serveis socials, i la seua ordenació dins de l'estructura funcional, territorial i competencial del Sistema Públic Valencià de Serveis Socials [2024/3772]  
  
Preàmbul  
  
En el DOGV núm. 9559, de 22 de març de 2023, es va publicar el Decret 27/2023, de 10 de març, del Consell, pel qual es regulen la tipologia i el funcionament dels centres, els servicis i els programes de servicis socials, i la seua ordenació dins de l'estructura funcional, territorial i competencial del Sistema Públic Valencià de Servicis Socials, que va entrar en vigor l'endemà d'eixa publicació.  
El decret esmentat descriu, ordena i concentra, en una sola norma, la normativa d'aplicació als tipus de centres que hi ha fins al moment en matèria de servicis socials en l'àmbit de la Comunitat Valenciana, així com els que es puguen crear en un futur; en regula les característiques, les condicions funcionals, estructurals, materials i de personal, i els requisits necessaris per a la posada en marxa i el funcionament, com a part d'un sistema organitzat i articulat.  
Així, concretament, el decret té per objecte el desenvolupament de la Llei 3/2019, de 18 de febrer, de la Generalitat, de servicis socials inclusius de la Comunitat Valenciana, en l'organització i ordenació dels centres, els servicis i els programes de servicis socials dins de l'estructura funcional, territorial i competencial del Sistema Públic Valencià de Servicis Socials; en la tipologia dels centres, els servicis i els programes de servicis socials necessaris per a la provisió de les prestacions establides en el catàleg de prestacions del mateix Sistema Públic Valencià de Servicis Socials, així com en l'establiment de les condicions materials, funcionals i de personal dels centres, els servicis, i els programes de servicis socials requerides per a la seua autorització o posada en funcionament.  
Pel temps transcorregut des de la publicació del Decret 27/2023, i una vegada analitzats els diferents períodes temporals d'adaptació a este regulats en les disposicions transitòries, es conclou que, en algun cas, poden resultar de difícil compliment, per la qual cosa resulta oportú modificar-los, per a adequar-los a uns períodes temporals més extensos que permeten més i millor adaptació a la realitat que es vol obtindre amb esta regulació.  
En la seua part dispositiva, el Decret 27/2023 inclou vint-i-tres disposicions transitòries que determinen la regulació de les situacions jurídiques dels centres, servicis i programes, de les quals resultaran afectades tan sols sis.   
Es pretén, doncs, la modificació de les disposicions transitòries primera, quarta, sèptima, novena, denovena i vint-i-tresena del Decret 27/2023, en els termes que s'establixen en l'article únic i en l'annex I del present decret, flexibilitzant els períodes d'adaptació dels centres, servicis i programes de servicis socials a les condicions establides en estos, per dificultat material del seu compliment, mantenint la vigència d'aquelles en les quals sí que resulta possible la seua realització.  
  
La disposició transitòria vint-i-tresena conté una taula de resum amb el calendari d'adaptacions de determinats aspectes normatius regulats en les disposicions transitòries anteriors, en què s'establixen diferents períodes temporals d'adaptació, en funció de les condicions que hagen de ser ajustades en cada centre, servici i programa, de servicis socials. En esta s'actualitzen i aclarixen les dates d'estes adaptacions temporals, incloent-hi tant les que es modifiquen com les que es mantenen invariables.  
Este decret s'adequa als principis de bona regulació que establix l'article 129 de la Llei 39/2015, d'1 d'octubre, del procediment administratiu comú de les administracions públiques, i a la Llei 40/2015, d'1 d'octubre, de règim jurídic del sector públic.  
En el procediment d'elaboració d'esta norma s'ha garantit la seguretat jurídica, ja que este decret és coherent amb el marc jurídic vigent, és una iniciativa normativa que complix el principi de proporcionalitat i que conté la regulació imprescindible per a dotar els centres, servicis i programes de servicis socials del temps necessari per a adequar-se a les condicions funcionals, estructurals, materials i de personal, i als requisits necessaris per al seu adequat funcionament.   
  
Així mateix, s'ha complit el principi de transparència, tant en la fase de consulta pública com en el tràmit d'informació pública i audiència a les persones interessades, ja que s'han observat tots els tràmits que s'establixen, tant en la normativa en matèria de procediment administratiu comú, com en el decret sobre la forma, l'estructura i el procediment d'elaboració dels projectes normatius de la Generalitat, i, en particular, en la normativa en matèria de transparència, accés a la informació pública i bon govern, i s'ha respectat, en la mateixa mesura, la normativa pròpia sobre protecció de dades de caràcter personal.  
  
En conseqüència, a proposta de la vicepresidenta segona i consellera de Servicis Socials, Igualtat i Habitatge, de conformitat amb l'article 28.c de la Llei 5/1983, de 30 de desembre, i d'acord amb el Consell Jurídic Consultiu, amb deliberació prèvia del Consell, en la reunió de 29 dŽabril de 2024,  
  
  
DECRETE  
  
Article únic. Modificació del Decret 27/2023, de 10 de març, del Consell, pel qual es regulen la tipologia i el funcionament dels centres, els servicis i els programes de servicis socials, i la seua ordenació dins de l'estructura funcional, territorial i competencial del Sistema Públic Valencià de Servicis Socials  
Es modifiquen les disposicions transitòries primera, quarta, sèptima, novena, denovena i vint-i-tresena del Decret 27/2023, de 10 de març, del Consell, pel qual es regulen la tipologia i el funcionament dels centres, servicis i programes de servicis socials, i la seua ordenació dins de l'estructura funcional, territorial i competencial del Sistema Públic Valencià de Servicis Socials, la redacció de les quals queda com s'indica en l'annex I d'este decret.  
  
  
Disposició final única  
  
Entrada en vigor  
Este decret entrarà en vigor l'endemà de publicar-se en el Diari Oficial de la Generalitat Valenciana.  
  
València, 29 dŽabril de 2024  
  
El president de la Generalitat  
CARLOS MAZÓN GUIXOT  
  
La vicepresidenta segona del Consell   
i consellera de Serveis Socials, Igualtat i Habitatge  
SUSANA CAMARERO BENÍTEZ  
  
  
ANNEX I  
  
U. Es modifica la disposició transitòria primera. Equiparació de tipologies, que queda redactada de la manera següent:  
«Tots els centres de servicis socials autoritzats, des de l'entrada en vigor del present decret, s'hauran d'adequar, quant a la tipologia i la denominació que es recull en este, d'acord amb el perfil de les persones usuàries i el tipus de centre de què es tracte. Per a fer-ho, s'establix la taula de correspondències de l'annex IX, en què s'indiquen les equivalències per a l'equiparació.  
Esta equiparació s'efectuarà d'ofici i mitjançant resolució motivada per part de l'òrgan competent en matèria d'autorització i registre de servicis i centres de servicis socials, que haurà de ser notificada abans del 23 de setembre de 2024».  
  
Dos. Es modifica la disposició transitòria quarta. Autorització de centres amb procediment iniciat, que queda redactada de la manera següent:   
«1. Els expedients d'autorització de centres iniciats amb anterioritat a l'entrada en vigor del present decret es tramitaran d'acord amb el Decret 59/2019, de 12 d'abril, del Consell, d'ordenació del Sistema Públic Valencià de Servicis Socials, quant al procediment, i d'acord amb la normativa que regula les condicions materials i funcionals del centre, segons la tipologia vigent en el moment d'iniciar l'expedient. Tot això, sense menyscapte que, amb posterioritat a l'autorització, hagen de procedir a la seua adaptació als requisits establits en este decret, d'acord amb els terminis i les condicions que s'indiquen en les disposicions transitòries.  
2. El que es disposa en l'apartat anterior serà igualment aplicable als expedients que s'hagen iniciat després de la data d'entrada en vigor del present decret, però que hagen obtingut, abans d'esta data, el visat previ del projecte tècnic bàsic i d'execució de les obres, o de la documentació tècnica que corresponga».  
  
Tres. Es modifica la disposició transitòria sèptima. Instal·lacions, que queda redactada de la manera següent:  
«Tots els centres de servicis socials autoritzats des de l'entrada en vigor del present decret hauran d'adaptar les instal·lacions pròpies als requisits establits en este, tant els fixats amb caràcter general com els establits segons la tipologia, i d'acord amb les característiques determinades per estes instal·lacions. L'adaptació es farà abans del 23 de març de 2027. En quedaran exempts els sistemes de climatització i calefacció referits en l'article 94.5.e, sempre que no afecte qüestions de seguretat i es garantisca el confort tèrmic i l'exigència de qualitat de l'aire interior».  
  
Quatre. Es modifica la disposició transitòria novena. Plantilles de personal, que queda redactada de la manera següent  
«Amb caràcter general, els servicis i centres de servicis socials, d'acord amb la seua tipologia i capacitat, hauran de comptar, abans del 23 de març de 2025, amb les plantilles de personal establides en este, en allò que es referisca a figures professionals, ràtios i titulacions.  
Respecte a la resta de requisits establits per a les plantilles de personal, com la vinculació als convenis col·lectius d'aplicació o les mesures sobre torns i presencialitat, s'adaptaran a les situacions concretes de cada servici o centre, també abans del 23 de març de 2025.  
  
En relació amb el programa d'atenció domiciliària, la incorporació de la figura del terapeuta ocupacional s'efectuarà durant la vigència del segon contracte programa previst per als exercicis 2025 a 2028.  
Esta ampliació serà progressiva i atendrà variables com la quantitat de població de la demarcació territorial corresponent i/o la necessitat objectiva del programa sobre la base del nombre de casos atesos per este.  
En el cas concret de les plantilles de personal en residències subjectes als criteris mínims d'autorització, per a persones majors es podrà realitzar una incorporació progressiva de les plantilles fins a arribar al que s'establix en el present decret d'acord amb els terminis màxims següents:  
- En data 31 de desembre de 2025:  
· 0,35 de ràtio d'auxiliars  
· 0,43 de ràtio d'atenció directa  
· 0,55 de ràtio general  
- En data 31 de desembre de 2026:  
· 0,37 de ràtio d'auxiliars  
· 0,45 de ràtio d'atenció directa  
· 0,61 de ràtio general  
- En data 31 de desembre de 2029:  
· 0,44 de ràtio d'auxiliars  
· 0,51 de ràtio d'atenció directa  
· 0,68 de ràtio general»  
  
Cinc. Es modifica la disposició transitòria denovena. Centres ocupacionals, que queda redactada de la manera següent:  
«Les entitats que disposen d'un centre ocupacional amb persones usuàries que no s'adeqüen al perfil que determina el present decret per a l'accés a este, l'equip tècnic del centre procedirà a realitzar una revisió dels expedients de totes les persones usuàries; distingirà els perfils que s'adeqüen al centre ocupacional dels perfils més adequats per a l'accés a un centre de dia de persones amb discapacitat intel·lectual. Per consegüent, efectuaran l'ajust que corresponga als aspectes funcionals del centre i al nombre de places, si és el cas després de la revisió dels expedients, sense que obligatòriament es requerisca una adaptació dels aspectes espacials.  
Es disposarà, fins al dia 23 de març de 2025, perquè, amb les persones usuàries el perfil de les quals s'ajuste al perfil establit per als centres de dia de discapacitat intel·lectual es genere un nou centre de dia. En eixes circumstàncies concretes, els dos centres seran considerats com a centres complementaris.  
Quant a l'adequació de les diferents condicions exigibles per a ells, caldrà ajustar-se als terminis establits en les disposicions transitòries sobre este assumpte, comptats a partir de la seua constitució en centres complementaris i amb la resolució actualitzada del programa individual d'atenció a les persones en situació de dependència (PIA)».  
  
Sis. Es modifica la disposició transitòria vint-i-tresena. Calendari d'adaptacions, que queda redactada de la manera següent:  
  
Adaptació Període màxim  
Els centres públics d'atenció primària bàsica en funcionament i sense autorització disposaran d'un període de… Fins al 23 de març de 2028, per a sol·licitar esta autorització  
L'adequació en els centres de servicis socials en funcionament, en relació amb l'estructuració en unitats convivencials… Haurà d'estar culminada abans del 31 de desembre de 2029   
Tots els centres de servicis socials autoritzats hauran d'adaptar les instal·lacions pròpies… Abans del 23 de març de 2027  
Quan el nou equipament dels centres en funcionament supose una reposició completa … Es procedirà gradualment a esta reposició fins al 23 de març de 2026  
Quan l'equipament dels centres en funcionament supose una nova adquisició de productes … S'adquirirà en un termini no superior al 23 de març de 2024  
Adaptació de les plantilles de personal, ràtios i titulacions, dels servicis i els centres de servicis socials… S'adequaran abans del 23 de març de 2025  
Adaptació de plantilles de personal, ràtios i titulacions en residències de persones majors Ràtio general:  
0,55 a 31 de desembre de 2025  
0,61 a 31 de desembre de 2026  
0,68 a 31 de desembre de 2029  
La incorporació del terapeuta ocupacional en les plantilles de personal del programa d'atenció domiciliària… Es realitzarà de manera progressiva entre l'1 de gener de 2025 i el 31 de desembre de 2028, en funció de la quantitat de població i el nombre de casos atesos  
Els centres autoritzats hauran d'adaptar la carta de servicis als establits… En un termini no superior al 23 de setembre de 2023  
Tots els centres de servicis socials hauran d'adaptar els seus programes, els protocols i els registres al que s'establix… En un termini no superior al 23 de setembre de 2023  
Tots els centres de servicis socials autoritzats hauran de disposar de la documentació establida… En un termini no superior al 23 de desembre de 2023  
La inclusió en el reglament de règim interior de la regulació del procediment d'internament… Es realitzarà en el termini fins al 23 de juny de 2023  
En els centres que no estiga constituït el consell de centre… Es disposarà fins al 23 de setembre de 2023 per a la convocatòria d'eleccions  
Els centres ocupacionals adaptaran el perfil de les persones usuàries amb diversitat funcional intel·lectual… Abans del 23 de març de 2025


Còpia Permalink ELI